Middelste wite reager

De middelste wite reager (Ardea intermedia; synonimen: Egretta intermedia, Mesophoyx intermedia) is in fûgel út de famylje reagerfûgels (Ardeidae) .

 Ferskining 
De fûgel is 56 oant 72 sm lang en sit wat formaat oanbelanget tusken de lytse wite reager (55-65 sm) en de grutte wite reager (85-100 sm) yn. De spanwiidte fan 'e middelste wite reager is 105-115 sintimeter. Lykas syn sibben is de fûgel folslein wyt en hat er meast in relatyf tsjokke giele snaffel en swarte poaten. Yn 'e briedtiid is de snaffel readeftich oant swart. De soarte is folslein wyt en hat yn 'e briedtiid sierfearren op 'e rêch en it boarst.    

De snaffel is swart by ûnfolwoeksen fûgels en giel bûten de briedtiid mei in swarte punt en swarte boppesnaffel.

 Taksonomy  
Earder waard de fûgel mei de wite plúmreager (Ardea plumifera) en de gielsnaffelreager (Ardea brachyrhyncha) mei de Ardea intermedia as ien soarte behannele. Sûnt 2014 wurde de trije troch BirdLife International en de IUCN as aparte soarten beskôge en sûnt 2023 ek troch de ynfloedrike IOC en eBird/Clements.

 Ferskillen mei besibbe soarten 
 Kenmerk Ardea intermedia Ardea plumifera Ardea brachyrhyncha Fryske nammewittenskiplike namme middelste wite reager wite plúmreager gielsnaffelreager fersprieding Súd- en Súdeast-Aazje East-Aazje, Austraalje, Nij-Guineä Afrika besuden de Sahara trochsneed lingte ± 65–72 sm ± 68–76 sm ± 60–70 sm snaffellingte en -foarm Middellang, relatyf slank Langer en slanker Koarter en tsjokker snaffelkleur (briedtiid) giel oant oranje, bûten de briedtiid giel read, bûten de briedtiid meast giel  giel, meastal minder fel poatkleur swart, bytiden mei gielige teannen read, bûten de briedtiid swart swart briedplommen beheind ûntwikkele sterk ûntwikkele, lange sierfearren minder útsprutsen kop en hals relatyf koart langer en eleganter koarter en kompakter Typysk biotoop sompen, rysfjilden, ûndjip swiet wetter sompen, kustgebieten, rysfjilden rivieren, marren, savannes mei wetter

 Fersprieding 
De middelste wite reager komt foar fan Yndia oant Japan en op 'e Grutte Sûnda-eilannen. It is in fûgel fan wiete gebieten, kustgebieten en sompen oant 1450 m boppe seenivo. 

 Status 
It ferspriedingsgebiet fan 'e soarte is grut en dêrom allinnich al is de kâns op útstjerren lyts. De grutte fan 'e populaasje is net kwantifisearre, mar de oantallen fan 'e soarte rinne tebek, mar net hiel rap en sadwaande stiet de fûgel as net bedrige (Least Concern, 2020)op 'e Reade list fan 'e IUCN klassifisearre.

Kategory:Fûgelsoarte
Kategory:Reager
Kategory:Lânseigen fauna yn de Andamanen en Nikobaren
Kategory:Lânseigen fauna yn Bûtan
Kategory:Lânseigen fauna yn Brûnei
Kategory:Lânseigen fauna yn Kambodja
Kategory:Lânseigen fauna yn Sina
Kategory:Lânseigen fauna yn Gûam
Kategory:Lânseigen fauna yn Yndia
Kategory:Lânseigen fauna yn Yndoneezje
Kategory:Lânseigen fauna yn Japan
Kategory:Lânseigen fauna yn Laos
Kategory:Lânseigen fauna yn Maleizje
Kategory:Lânseigen fauna yn Mikroneezje (lân)
Kategory:Lânseigen fauna yn Birma
Kategory:Lânseigen fauna yn Nepal
Kategory:Lânseigen fauna yn de Noardlike Marianen
Kategory:Lânseigen fauna yn Pakistan
Kategory:Lânseigen fauna yn Palau
Kategory:Lânseigen fauna yn de Filipinen
Kategory:Lânseigen fauna yn Singapoer
Kategory:Lânseigen fauna yn Súd-Koreä
Kategory:Lânseigen fauna yn Sry Lanka
Kategory:Lânseigen fauna yn Taiwan
Kategory:Lânseigen fauna yn East-Timor
Kategory:Lânseigen fauna yn Fjetnam